Up-430/05
Natisni
Opravilna št.:
Up-430/05
Datum odločitve:
22. 11. 2006
ECLI:
ECLI:SI:USRS:2006:Up.430.05
Akt:
Ustavna pritožba zoper sodbo Višjega sodišča v Mariboru št. Cp 2889/2001 z dne 14. 12. 2004  v zvezi s sodbo Okrožnega sodišča v Mariboru št. P 330/98 z dne 23. 5. 2001
Izrek:
Ustavna pritožba zoper sodbo Višjega sodišča v Mariboru št. Cp 2889/2001 z dne 14. 12. 2004  v zvezi s sodbo Okrožnega sodišča v Mariboru št. P 330/98 z dne 23. 5. 2001 se zavrže.
Evidenčni stavek:
Po odločitvi Vrhovnega sodišča sodba Višjega sodišča ne more biti več samostojen predmet izpodbijanja z ustavno pritožbo. Zato je bilo treba ustavno pritožbo zavreči.
Geslo:
1.4.52.1 - Ustavno sodstvo - Postopek - Procesne predpostavke v postopku ustavne pritožbe - Akt, ki ne more biti predmet ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
6. 5. 2005
Vrsta odločitve:
sklep
Vrsta rešitve:
zavrženje
Dokument:
US26747
Dokument v PDF obliki:
Up-430-05.pdf
118 KB
Prenesite datoteko
Up-430/05-15
22. 11. 2006
SKLEP
Ustavno sodišče je v postopku za preizkus ustavne pritožbe A. A. in B. B. ml., obeh iz Ž. Ž., ki ju zastopa C. C., odvetnik v Z., na seji senata 7. novembra 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper sodbo Višjega sodišča v Mariboru št. Cp 2889/2001 z dne 14. 12. 2004  v zvezi s sodbo Okrožnega sodišča v Mariboru št. P 330/98 z dne 23. 5. 2001 se zavrže.
Obrazložitev
1. Višje sodišče je zavrnilo pritožbo pritožnikov in potrdilo sodbo sodišča prve stopnje, s katero je bil njun tožbeni zahtevek zavrnjen. Ugodilo pa je pritožbi v delu, v katerem sta pritožnika izpodbijala odločitev glede pravdnih stroškov.
2. Pritožnika izpodbijata odločitev, s katerim je bil zavrnjen njun zahtevek v višini 15.565.387 SIT iz naslova vlaganj in dela, ki sta ga pritožnica in njen pokojni mož opravila na kmetiji pravnega prednika tožene stranke. Menita, da je odločitev očitno napačna in brez razumne pravne podlage, tako da jo je mogoče oceniti za arbitrarno. Zatrjujeta kršitev 22. člena Ustave. Navajata, da sta sicer vložila tudi revizijo, vendar menita, da jo utegne sodišče zavreči kot nedopustno.
3. Ustavno sodišče je pritožnika in Vrhovno sodišče obvestilo, da do odločitve Vrhovnega sodišča o reviziji zoper sodbo Višjega sodišča o ustavni pritožbi ne bo odločalo. Vrhovno sodišče je Ustavnemu sodišču  poslalo kopijo odločitve, s katero je bila odločeno o reviziji pritožnikov. Vrhovno sodišče je s sodbo št. II Ips 467/2005 z dne 24. 5. 2006 njuno revizijo zavrnilo.
4. Ker je v isti zadevi naknadno na podlagi revizije odločilo Vrhovno sodišče, ustavna pritožba zoper sodbo sodišča druge stopnje ni dovoljena. Ko je v isti zadevi končno odločeno z odločbo Vrhovnega sodišča, Ustavno sodišče izpodbijane sodbe sodišča druge stopnje ne bi moglo razveljaviti, če obenem ne bi razveljavilo tudi sodbe Vrhovnega sodišča (tako Ustavno sodišče že v odločbi št. Up-395/00 z dne 20. 2. 2003, Uradni list RS, št. 26/03 in OdlUS XII, 50). Zato po odločitvi Vrhovnega sodišča sodba Višjega sodišča ne more biti več (samostojen) predmet izpodbijanja z ustavno pritožbo. Sodbe Vrhovnega sodišča pa pritožnika z ustavno pritožbo ne izpodbijata. Ker ustavna pritožba zoper sodbo Višjega sodišča ni dopustna, jo je Ustavno sodišče zavrglo.
5. Senat Ustavnega sodišča je sprejel ta sklep na podlagi druge alineje prvega odstavka 55. člena Zakona o Ustavnem sodišču (v nadaljevanju ZUstS) v sestavi: predsednica senata dr. Dragica Wedam Lukić ter člana mag. Marija Krisper Kramberger in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
dr. Dragica Wedam Lukić